danish-foundation-models/faroese-dynaword huggingface dataset:
Dodekanes
Dodekanes ella Dodekanesos (grikskt: Δωδεκάνησα, Dodekánisa, [ðoðeˈkanisa]), merkir Tólvoyggjarnar, tað er oyggjabólkur í Grikkalandi sum telur 12 størri oyggjar og umleið 150 smærri oyggjar og hólmar. Rodos og Kos eru størstu oyggjarnar í hesum oyggjabólki og høvuðsstaðurin er Rodos býur. Dodekanes oyggjarnar eru tætt við vesturstrond Turkalands. Á oynni eru fleiri miðaldar borgir og byzantinskar kirkjur. Ferðavinna er ein týdningarmikil vinna á flestu Dodekanes oyggjunum. Oyggin Patmos verður nevnd í Nýggja Testamenti í Bíbliuni í Openbering Jóhannesar.


 * Agathonisi
 * Arki
 * Astipálea
 * Halki
 * Kalymnos
 * Karpathos
 * Kasos
 * Kastellorizo
 * Kos
 * Leros
 * Patmos
 * Pserimos
 * Lipsi
 * Nisyros
 * Rodos
 * Symi
 * Tilos

Grikkaland var stutt eftir at landið var vorði sjálvstøðugt í árunum 1833-36 og so aftur í 1845 býtt sundur í 51 økir, sum á grikskum verða nevnd νομοί (nomi) í fleirtal, og νομός (nomos) í eintal. Dodekanes var eitt av hesum nomi (økjum) við Rodos býi sum høvuðsstaði. Í 2010 kom ein reformur sum broytti hesa skipan, so tey fóru burtur frá nomi og í staðin býttu landið sundur í 13 periferiskar eindir, har Dodekanes ikki longur er ein nomos men ein partur at einari størri eind sum nevnist Suður Egearaoyggjar (Νότιο Αιγαίο / Notio Aigaio), umframt Dodekanes er oyggjabólkurin Kykladurnar (Κυκλάδες / Kyklades) eisini við. Notio Aigaio, sum altso er Dodekanes og Kykladurnar er so aftur býtt sundur í 13 smærri eindir. Høvuðsstaður (umsitingin) í Suður Egearaoyggjunum er í Ermoupoli á oynni Syros í Kykladunum.

Dodekanes oyggjarnar hava verið bygdar síðan áðrenn søguliga tíð umleið 2000 ár áðrenn Kristi føðing. Oyggjarnar hava hoyrt til ymisk øki og harradømi gjøgnum tíðirnar, t.d. Minorarnir, Mykenskir grikkar, dorarir (1100 á. Kr.). Í klassiska tíðarskeiðnum vóru oyggjarnar eitt stutt skifti hersettar av persarum (uml. 499 á. Kr.). Friður var í nøkur ár, og í 408 á. Kr. var Rodos býur bygdur á norðursíðuni á Rodos oyggj. Á Kos grundlegði Hippokrates medisinskan skúla. Ár 357 á. Kr. vóru oyggjarnar hersettar av Kong Mausolos frá Karia og í 340 á. Kr. vóru oyggjarnar aftur hersettar av persum.

Í nýggjari tíð hava oyggjarnar verið undir turkiskum yvirvaldi í fleir øldir, fram til 1912, tá ið oyggjarnar komu undir italskt yvirvald. Oyggjarnar hoyrdu til Italia til 1947, tá ein friðaravtalað varð undirskrivað í París.




 * NAD.gr, Suður Egearaoyggjarnar / Notio Aigaio (Νομαρχιακή Αυτοδιοίκηση Δωδεκανήσου)
 * Myndir tiknar úr luftini av Dodekanes oyggjunum
Náttúruvernd
Náttúruvernd ella Náttúrufriðing er tað at verja náttúruna, og tað verður ofta gjørt við at friða partar av náttúruni, til dømis landaøki, fuglasløg ella djórasløg, so at hon ikki skemmist men verður varðveitt í sínum upprunaliga líki. Náttúruvernd er fyrisiting, sum hevur um hendur at verja bæði plantur og dýr. Nú á døgum er dálking ein álvarsom hóttan. Dýrasløg doyggja út í hópatali, og nógvar plantur týnast nógv meira nú, enn nakrantíð áður. Síðan jørðin varð til, eru mangar livandi verur avoyddar, við hvørt av broytingum í veðurlagnum. Men nú á døgum eru menniskjur størsta hóttanin. Vit høgga skógir, dyrka og taka byggilendi, leggja vátlendi turr, og samstundis beina vit fyri tilhaldi hjá mongum dýrum og spilla góð lendi. Vit broyta lívsumstøðurnar, og tað kann fáa óbøtiligar avleiðingar fyri plantur og dýr. Onnur stór hóttan er djóraveiða. Vit veiða at fáa okkum húðir, kjøt, skinn og horn, og onkuntíð drepa vit dýr, ið gera okkum ónáðir.

Mangir felagsskapir eru settir á stovn við eittans endamáli - náttúruvernd. Greenpeace og aðrir altjóða felagsskapir arbeiða fyri at verja m.a. náttúruna við pólarnar, einamest skóp og hval. Felagsskapirnir verja hóttar verur og stríðast fyri at friða øki, har vøkstur og dýr kunnu liva í náðum. Ein fyritreytin fyri náttúrufriðing er, at náttúruøki verða kannað, at vita hvørji dýr og hvørjar plantur, ið eru, og at hava eyguni við tí, ið hendir so hvørt. Altjóða felagsskapurin fyri náttúruvernd, IUCN (stytting fyri "International Union for Conservation of Nature"), savnar úrslit av vísindaligum kanningum og virkar fyri náttúrufriðing í mongum londum. IUCN hevur eisini gjørt ein Reyðlista yvir hótt sløg og flokka hesi í ymiskar flokkar alt eftir, hvussu hótt ið sløgini eru. Aðrir felagsskapir fyri náttúrufriðing eru til dømis UNEP (stytting fyri: "United Nations Environment Programme"), sum er umhvørvisætlan hjá Sameindum Tjóðum.


 * Friðað náttúruøki í Føroyum
Lopranseiði
Lopranseiði er eitt vakurt og sermerkt stað vestanfyri Lopra í Suðuroynni. Har er ein hólmur sum eitur Lopranshólmur, hann er sera tætt við sjálva oynna. Gjógvin millum hólmin og Lopranseiði eitur Lambagjógv. Hagin fyri sunnan eitur Lopranshagi, hagin fyri norðan eitur Tóris- og Lambhagi. Pyramiduskapaða fjallið sunnanfyri Lopranseiði eitur Kirvi, toppurin á fjallinum nevnist Kirviskollur. Víkin sum er á eystur síðuni á oynni, beint hinumegin Lopranseiði eitur Ónavík. Fjallið norðanfyri Lopranseiði eitur Rávan. Hamar eru á báðum síðum á Lopranseiði, báðir vera nevndin Eiðishamar. Ein bøgarður er har sum eitur Eiðisgarður. Lopranseiði er 61 metrar høgt á eggini beint við har sum hólmurin er. Lopranshólmur er 57 metrar høgur.

2. september 1742 sigldi hollendska skipið Westerbeek á land beint sunnanfyri Lopranseiði. Teir fleistu av manningini kláraðu at sleppa sær uppá land við at ganga eftir mastrini, sum var brotnað og lá inn móti berginum. Bergið var streyrætt, men teir megnaðu at koma uppá eina rók. Teir fimastu av teimum gjørdu so tað bragd at klatra upp eftir berginum fyri at fáa hjálp til restina av monnunum. Teir vistu ikki hvar ið teir vóru ella um fólk búðu nærindis. Ongin búði í Lopra ella á Økrum tá, tær bygdirnar høvdu annar verið tær fyrstu ið teir høvdu sæð, um tær vóru til tá. Nakrir menn gingu til Vágs eftir hjálp og nakrir gingu til Sumbiar. Allir hinir sum sótu á røðini vóru bjargaðir. Umleið 10 menn lótu lív og umleið 80 menn yvirlivdu. Teir allar flestu noyddust at búgva í Føroyum í 9 mánaðir, tí skipini sum lógu í Havn tordu ikki at taka so nógvir menn við. Nakrir fáir blivu giftir í Føroyum og eftirkomanarir eru eisini í Føroyum eftir ein ella nakrir fáir av hesum monnum. Mathias Lassen hevur skrivað og útgivið bók um hendingina, bókin eitur Westerbeek og kom út í 2008.
Roynhøllin
Roynhøllin er ein ítróttarhøll í Hvalba. Ítróttarhøllin er ein av teimum fyrstu sum varð bygd í Føroyum, bara ítróttarhøllin í Klaksvík er eldri. Báðar eru bygdar fyrst í 1970-árunum.




 * Royn.org, Heimasíðan hjá Bóltfelagnum Royn
Therese Alshammar
Therese Alshamar (fødd 26. august 1977) er svenskur svimjari, sum eitt nú hevur vunnið trý Olympisk heiðursmerki: tvey silur og eitt bronsu, 25 heimsmeistara heiðursmerkim, harav 12 gull, og 43 heiðursmerki við evropameistaraskapin í svimjing, harav 25 gull. Hon er 1,80 høg og svimur best á stuttu teinunum í firvald og frí. Hon hevur sett fleiri Norðurlendsk met í svimjing, t.d. í 50 m frí og 50 m firvald á langbana, á stuttbana hevur hon m.a. sett met í 50 m frí, 50 og 100 metrar rygg, 50 og 100 metrar firvald og í 100 metrar blandað. Tíðin í 50 metrar firvald á 24.38 er ikki bara norðurlendskt met men eisini heimsmet. Hon vann silvur og bronsu til Olympisku leikirnir í 2000. (Hesir upplýsingar kunnu broytast við tíðini, sí ensku greinina um Norðurlendsk met í svimjing, sum eisini vísir til heimasíðurnar hjá teimum einstøku norðurlendsku londunum).


 * Sundbybergs IK
 * Stockholmspolisens IF
 * Järfälla SS (−1992)
 * SK Neptun (1993–1995, 1996–2008)
 * Helsingborgs SS (1996)
 * Täby Sim (2008–)







Heitini verða nevnd á svenskum
 * Årets prestation: 2011
 * Årets kvinnliga idrottare : 2000, 2011
 * Svenska Dagbladets guldmedalj: 2011
 * Victoriastipendiet: 2000
 * Jerringpriset: 2010
 * Årets idrottskvinna : 2000
 * Stockholms stads S:t Eriksmedaljen i guld (2007)
 * H.M. Konungens medalj i 8:e storleken: 2012

Hon vaks upp í Duvbo við foreldrum sínum og yngru systrum.

í mai 2013 fingu Alshammar og partnari hennara, Johan Wallberg, sum eisini er venjari hennara, ein son. Hon kundi tí ikki kappast til HM á sumri 2013, men ætlaði sær ikki at gevast við svimjing á høgum støði.
Føroysk met í svimjing
Yvirlit yvir føroysk met í svimjing. Tað er Svimjisamband Føroya sum er góðkennandi myndugleiki viðvíkjandi føroysku metunum.
















 * SSF.fo, heimasíðan hjá Svimjisambandi Føroya
 * Føroysk met á langgeil (50 metra hyli)
 * Føroysk met á stuttgeil (25 metra hyli)
Føroysk oyggjaleikaúrslit í svimjing 1985-2009
Føroyar hevur luttikið í Oyggjaleikum síðan leikirnir byrjaðu í 1985.


 * Svimjing á Oyggjaleikunum 2011


 * Blaðið "Gull svimjarar" sum kom í hvørt hús í Føroyum í juni 2011, áðrenn Oyggjaleikir 2011, síða 22.
Føroya Sjómannadagur
Føroya Sjómannadagur er eitt serligt slag av stevnu, sum verður hildin í Klaksvík triðja vikuskiftið í august. Sjómannadagurin í Klaksvík er tann fyrsti av sínum slagi í Føroyum. Høvuðsvinnan í Føroyum, fiskivinnan, er í miðdeplinum. Har eru tiltøk fyri børn og vaksin, og alt er ókeypis uttan matur og drekka. Skipað verður fyri kappingum og so eru framsýningar og fyrilestrar um fiskivinnuna eisini partur av skránni. Føroysku træseglskipini Johanna TG 326, Westvard Ho TN 54 og Dragin KG 212 luttaka vanliga og sigla á vánni við seglum. Í 2011 luttaka eisini umleið 10 Grindabátar úr Vági og nakrir aðrir grindabátar úr Norðoyggjum og Suðuroy. Sjómannadagurin endar við "Dans på bryggen" leygarkvøld. Tiltøk eru alt vikuskiftið. Í 2010 og 2011 luttók Livar Nysted úr Hvannasundi á Sjómannadøgunum. Í 2010 framdi Livar Nysted eitt bragd, tá hann saman við trimum øðrum monnum setti 2 heimsmet tá teir róu 5200 km úr New York í USA til St. Mary's á Scilly oyggjunum við bátinum Artemis. Túrurin tók 43 dagar, 21 tímar og 26 minuttir, harvið tóku teir eitt 114 ára gamalt met, sum tveir normenn settu í 1896, tá teir róu teinin á 55 dagar og 13 tímar. Livar og teir settu eisini eitt annað heimsmet á túrinum. Teir róðu ein tein á 24 tímar, sum var 188 km, tað er tað skjótasta nakar hevur róð í Norður Atlantshavi. Í 2011 helt Livar Nysted fyrilestur um ferðina við Artemis hósdagin beint áðrenn sjálvan Sjómannadagin. Eitt serstakt sum var á skránni fríggjadagin 19. august 2011 var vitjan av norskum kavbáti. Fríggjadagin á Sjómannadøgum er fiskikapping fyri børn. Børnini kunnu eisini fara siglitúrar og kasta fløskupost. Skipa verður eisini fyri vatnkríggi.

Flestu av kappingunum eru FM kappingar og heiðursmerki vera latin. Kappast verður m.a. í:


 * Egning
 * Agnskering
 * Kelving
 * Kasta lodd
 * Halda dregg
 * Kasta fanglínu
 * Sjómanstak
 * Trolbøting
 * Togtogan
 * Fiskikapping
 * Kassastápling
 * Ripping
 * Vinda hespu upp í noða
 * Eplaflising
 * Svimjikapping um vánna (Ægir skipar fyri)
Norðdepils-Hvannasunds Róðrarfelag
Norðdepils-Hvannasunds Róðrarfelag er føroyskt róðrarfelag heimahoyrandi í bygdunum Norðdepli og Hvannasundi. Bátarnir eru hvítir, hava bláar stokkar og reyða rond. Felagið varð sett á stovn 28.august í 1964. Fyrsta árið ið 10-mannafarið hjá felagnum, Norðingur, luttók í FM kappróðri gekst so mikið væl, at hann vann FM heitið tað árið og eisini árið eftir. Sambært hagtølum á heimasíðuni drekin.fo, hevur felagið vunnið 4 FM heitið síðan 1973.


 * Ritan, 5-mannafar, vann FM í 2006 í bólkinum 5-mannafør dreingir
 * Lokkin, 5-mannafar
 * Sundabáturin, 6-mannafar, vann FM 2004, 2007 og 2008. Nevnast kann, at Livar Nysted róði við Sundabátinum í 2004.
 * Norðingur, 10-mannafar, vann FM 1965 og 1966, onki FM heitið eftir 1973.


 * Jóhan Simonsen, formaður
 * Katrin Simonsen, næstformaður
 * Sunnvá, kassameistari
 * Jakki Syrdal, skrivari
 * Marnhild Sørensen, nevndarlimur
 * Hans Christiansen, eykalimur
 * Hjalmar Zachariassen, eykalimur




 * NRH.fo, heimasíðan hjá Norðdepils-Hvannasunds Róðrarfelag
Rodos
Rodos (Grikskt: Ρόδος, Rodos, [ˈroðos]) er ein oyggj og ein býur í Grikkalandi. Oyggin er hin størsta í oyggjabólkinum Dodekanes (Tólvoyggjarnar). Høvuðsbýurin á Rodos eitur Rodos eins og oyggin, næststørsti býurin eitur Lindos. Umleið helmingurin av fólkunum búgva í Rodos býi. Býurin er m.a. kendur fyri Risan í Rodos (Kollosan), sum var risastór standmynd av sólgudinum Helios. Standmyndin varð gjørd í 3. øld áðrenn Krist og stóð í havnini á Rodos býi. Standmyndin var 30 metrar høg og var eitt av teimum sjey heimsins undrunum í fornøldini. Standmyndin brotnaði undir einum hørðum jarðskjálvta ár 226 áðrenn Krist. Í Mandraki havnini í Rodos býi, har standmyndin møguliga hevur staðið í fornøldini, eru nú tvær súlur við standmyndum av reinsdjórum. Súlurnar standa báðumegin við innsiglingina til havnina. Rodos er í eystur Egearahavinum, frástøðan til Turkaland er bert 18 km, meðan frástøðan til havnina í Pireus við Athen er 500 km. Rodos luttekur í Oyggjaleikum, sum er ítróttarstevna fyri oyggjasamfeløg. Rodos var vertur fyri leikunum í 2007.




 * VisitRhodes.gr
Maria Eide Petersen
Maria Eide Petersen (fødd 14. januar 1894 í Nólsoy - 1994).


 * Konglar (1974)
 * Rekar (1977)
 * Snøklar (1982)


 * Livandi vatn (1972)
 * Lívsins kelduvað (1982)


 * 1978 Bókmentavirðisløn M. A. Jacobsens
Norðurlendsk barnabókavirðisløn
Norðurlendska barnabókavirðislønin verður latin annaðhvørt ár fyri eina barnabók úr Norðurlondum. Tað er felagið hjá norðurlendskum skúlabókavørðum Nordisk Skolebibliotekar Forening, sum letur virðislønina. Tríggir føroyingar hava vunnið heiðurslønina, Ólavur Michelsen vann hana í 1991, Edward Fuglø í 2001 og Marjun Syderbø Kjelnæs í 2011.


 * 2013 Jo Salmson og Natalia Batista (ill.), Sverige
 * 2011 Marjun Syderbø Kjelnæs, Føroyar
 * 2009 Stian Hole, Noreg
 * 2007 Brynhildur Þórarinsdóttir, Ísland
 * 2006 Erik Newth, Noreg
 * 2005 Ragnheiður Gestsdóttir, Ísland
 * 2004 Lene Kaaberbøl Danmark
 * 2003 Kristín Steinsdóttir, Ísland
 * 2002 Thore Hansen, Noreg
 * 2001 Edward Fuglø, Føroyar
 * 2000 Bent Haller, Danmark
 * 1999 Annika Thor, Svøríki
 * 1998 Ulf Stark, Svøríki
 * 1997 Lars-Henrik Olsen, Danmark
 * 1996 Louis Jensen, Danmark
 * 1995 Torun Lian, Noreg
 * 1995 Viveca Lärn Sundvall, Svøríki
 * 1994 Torill Thorstad Hauger, Noreg
 * 1993 Bjarne Reuter, Danmark
 * 1992 Gudrun Helgadóttir, Ísland
 * 1991 Ólavur Michelsen, Føroyar
 * 1991 Erik Hjorth Nielsen, Danmark
 * 1990 Mats Wahl, Svøríki
 * 1989 Svend Otto S. Danmark
 * 1988 Mette Newth, Noreg
 * 1987 Kaarina Helakisa, Finland
 * 1986 Tormod Haugen, Noreg
 * 1985 Maria Gripe, Svøríki




 * Heimasíðan hjá Nordisk Skolebibliotekar Forening, sum letur Norðurlendsku barnabókavirðislønina.
Da Lat
Đa Lat er ein býur í Vjetnam, høvuðsstaður í Lam Dong landslutinum. Íbúgvaratalið er umleið 300.000. Býurin er uppi í fjøllunum og liggur 1500 metrar yvir havið. Tað vóru franskmenn, ið stovnaðu býin í fyrst í 20. øld. Da Lat er eitt vælumtókt ferðavinnumál í Vjetnam. Býurin hevur eitt tempererað klima í mun til Vjetnam sum heild, ið hevur eitt tropiskt klima. Mjørkatám sæst ofta í dølunum í landslutinum, nærum alt árið, og har er sera fruktagott.
Vága Dansifelag
Vága Dansifelag er dansifelag í Vágum, sum skipar fyri føroyskum dansi í oynni. Felagið varð stovnað 1. desember 1976. Onnur dansifeløg hava verið áður í oynni, men verandi dansifelag hevur verið til síðan 1976. Frá byrjan stóð í viðtøkunum, at dansur skuldi fyriskipast upp á skift í bygdunum í Vágum. Tó er hetta broytt nú, tað verður sum oftast dansað í Beitinum í Miðvági, uttan okkurt ávíst kvøld, sum hevur tilknýti til ávísa bygd, t.d. verður dansa í Bø onkuntíð.


 * Edvard í Skorðini Joensen, formaður og skrivari, 360 Sandavágur
 * Paula Vilhelmsen, næstformaður, 360 Sandavágur
 * Anna Elisa Jacobsen, kassameistari, 370 Miðvágur




 * Heimasíðan hjá Vága Dansifelag
 * Heimasíðan hjá Sláið Ring
Sumbiar Dansifelag
Sumbiar Dansifelag er dansifelag í Sumba, sum varð stovnað í 1966. Felagið skipar fyri føroyskum dansi. Felagið eigur hús, har dansað verður í vetrarhálvuni, húsið verður nevnt Dansistovan og stendur beint við skúlan og kirkjuna í Sumba. Sumbiar Dansifelag dansar eisini saman við hinum dansifeløgunum í oynni bæði í Sumba og í øðrum bygdum. Aðalfundur er vanliga í mars.


 * Sigrun Poulsen, formaður, 970 Sumba
 * Hildur Vestergaard, næstformaður og umboðsráðslimur, 970 Sumba
 * Tove Kjærbo, kassameistari, 970 Sumba
 * Magnus Jensen, Skrivari, 970 Sumba
 * Gudmund Poulsen, nevndarlimur
 * Leif Lisberg, nevndarlimur
 * Ninna Vestergaard, nevndarlimur

Sumbiar Dansifelag vann heiðurin Europa-Preis für Volkskunst í 1977.




 * Sumba.fo, Sumbiar kommuna, um Sumbiar Dansifelag
Vinnuhúsið
Vinnuhúsið (House of Industry) er eitt hús og ein ráðgevandi eind, sum umboðar og arbeiðir fyri at menna vinnulívið í Føroyum. Orðið Vinnuhúsið verður brúkt sum felagsnevnari fyri feløgini, sum í dag eru við til at mynda virksemið í húsinum. Føroya Arbeiðsgevarafelag eigur húsið saman við Havnar Handverksmeistarafelag. Tað er tó Arbeiðsgevarafelagið, sum stendur fyri dagliga rakstrinum, og øll hini vinnufeløgini gjalda fyri at vera við í felags umsitingini. Nevndin í Arbeiðsgevarafelagnum leggur linjurnar fyri arbeiðið í Vinnuhúsinum. Vinnuhúsið veitir ráðgeving í sambandi við sáttmálaspurningar og í sambandi við setanarviðurskifti á privata arbeiðsmarknaðinum. Vinnuhúsið veitir eisini ráðgeving til byggivinnuna og til vinnugreinafeløg og teirra limir. Marita Rasmussen er stjóri í Vinnuhúsinum.


 * Føroya Arbeiðsgevarafelag
 * Føroya Handverksmeistarafelag
 * Havnar Handverksmeistarafelag
 * Reiðarafelagið fyri Farmaskip
 * Føroya Prentsmiðjufelag
 * Arbeiðsgevarafelagið hjá fíggjarstovnum í Føroyum
 * Havbúnaðarfelagið
 * Føroya Ráfiskakeyparafelag
 * KT-felagið
 * Samskifti
 * Handilsvinnufelagið
 * Ráðgevarafelagið
 * Felagið Peningastovnar
 * Ferðavinnufelagið
 * Oljuvinnufelagið
 * Oljutingið




 * Industri.fo, Heimasíðan hjá Vinnuhúsinum
Viðarlundin í Vági
Viðarlundin í Vági liggur í Hvannadali omanfyri bygdina Vág í Suðuroynni. Tað var Vágs býráð sum í 1956 tók avgerð um at gera viðarlund har á staðnum. Tvey økir á í alt 30.100 m² vóru settar av til hetta endamálið. Viðarlundin í Vági, sum oftast verður nevnd Plantasjan í Vági, er ein av størru viðarlundunum í Føroyum. Í 2011 varð ein onnur viðarlund gjørd í Vági, tað var á økinum við Sandin (innast í fjørðinum) har økið er nógv flatari enn viðarlundin í Hvannadali. Nýggja viðarlundin verður nevnd Viðarlundin á Sandinum í Vági ella Parkin Á Sandinum.
Viðarlundin á Sandinum í Vági
Viðarlundin á Sandinum í Vági (eisini nevnd Parkin á Sandinum) er ein verkætlan sum er í ger í Vági og byrjaði at taka skap á sumri 2011. Ítøkiligar ætlanir um hesa verkætlan byrjaði í 2008. Ein av stigtakarunum til verkætlanina er Dennis Holm, samfelagsfrøðingur, úr Vági. Verkætlanin gongur út uppá at gera økið á Sandinum í Vági til eitt fríðøkið har fólk kunnu njóta at ganga túr ella sita á einum bonki í vakra umhvørvinum. Fólk hava arbeitt uttan at taka løn fyri tað leygardagar á sumri 2011, barnagarðurin og frítíðarskúlin í Vági hava eisini verið og hjálpt til. Tey sum hava arbeitt við verkætlanini høvdu eina ætlan frá byrjan, sum er gjørd við góðari hjálp frá Mayfinn Norðoy, arkitekti á teknistovuni Kontrast (www.kontrast.fo). Gjørt var eitt uppskot, sum gjørdist útgangspunkt fyri verkætlanini. Heyggjar eru gjørdir rundan um, gøtur eru gjørdar, girðingar eru settar upp og portur. Veitir eru gravaðar, hylur er gjørdur, benkur og borð eru sett upp, malargrót er lagt í runding og plantur eru settar niður har.

Innlendismálaráðið stuðlaði verkætlanini "Parkin á Sandinum" við 50.000 kr. Lions Club Suðuroy stuðlaði í mai 2011 áhugabólkinum við 50.000 kr. Harumframt hava fyritøkur, stovnar og einstaklingar stuðla antin við pengum, latið vørur ókeypis ella stuðla við sjálvbodnari arbeiðskraft.

Sandurin í Vági er søguligt økið. Fyrsti heimavøllurin hjá Vágs Bóltfelag, sum varð stovnað í 1905, var á Sandinum. Fyrsti heimasdysturin var leiktur á Sandinum, tað var í 1910 móti TB. TB vann dystin 9-0, teir leiktu 3 hálvleikir. Sandurin hevur eisini verið nýttur sum eitt náttúrligt spælipláss hjá børnum, sum búðu í vestara enda av býnum. Tennisvøllur var har síðst í 1920'unum. Økið á Sandinum hevur eisini verið nýtt til beitið hjá seyði og tarvi. Sandurin verður nevndur í søgnini um Tofta Regin: ''Vestur um bygdina fóru teir, eftir sandinum – tá var skamt ímillum teirra – og tá ið hesturin skuldi leypa um Ósagarð, sum tá var bøgarðurin í Vági, var Regin so nær, at hann treiv um halafaksið á honum. Hesturin leyp, men Regin setti báðar føtur í spenni ímóti garðinum og strongdi á so fast, at hann sleit faksið útúr og datt øvigur aftur við tí í hondini. ''




 * A-Sandinum.com - Heimasíðan hjá verkætlanini "Parkin á Sandinum"
Viðarlundin í Trongisvági
Viðarlundin í Trongisvági liggur í Trongisvági í Suðuroynni sunnanfyri vegin sum førir til Hvalbiartunnilin á Trongisvágs-síðuni. Ein á, Stórá, rennur gjøgnum viðarlundina, størsti parturin av viðarlundini er tó norðanfyri ánna. Í 1965 plantaði Tvøroyrar kommuna trøð á einum jarðarteigi á 28.700 m² sum varð millum Hvalbiarvegin og Stórá. Í 1974 varð eisini ein jarðarteigur sum er sunnanfyri Rangá plantaður við trøðum, hesin teigur er 1.793 m² stórur. Eftir tað var viðarlundin 30.493 m² stór. Í 2003 vóru fleiri trøð plantaði, Skógrøkt Landsins hevur gróðursett umleið 13.000 m² afturat. Viðarlundin er nú í alt 40.493 m² stór. Gongugøtur eru inni í viðarlundini, so fólk kunnu gagna túrar inni har. Benkur og borð eru eisini sett upp og á eini fløtu niðri við Stórá í eystara parti av viðarlundini er ein stór grill sett upp, har fólk kunnu grilla og so njóta matin við meðan tey sita við borðini ið standa har. Barnagarðurin, útibarnagarðurin og Frítíðarskúlin í Trongisvági brúka ofta viðarlundina til útferðir og túrar. Ein gøta er gjørd fram við Stórá. Henda gøtan verður nevnd "Áargøtan í Trongisvági". Gøtan byrjar við ítróttarhøllina í Trongisvági og fer oman til Stórá og gongur heilt inn til Viðarlundina í Trongisvági. Viðarlundin í Trongisvági er eitt ferðavinnumál hjá ferðafólki sum vitja oynna.
Suðuroyar Kappróðrarfelag
Suðuroyar Kappróðrarfelag er nýtt føroyskt róðrarfelag, sum varð stovnað 6. september 2011 í Suðuroynni. Talan er um eitt felag sum er fyri alla oynna. Tað eru fólk úr Vágs Kappróðrarfelag og Froðbiar Sóknar Róðrarfelag sum hava tikið stig til at stovna hetta nýggja felagið. Ein av orsøkunum til at nýggja felagið bleiv stovnað er tann, at tvøráfólk og vágbingar ikki hava fingið mannað nakað 10-mannafar seinastu árini. Fyrsta árið er meiningin at samstarva um eitt 10-mannafar fyri alla oynna. Nýggja felagið hevði, longu áðrenn tað formliga varð stovnað, bílagt eitt nýtt 10-mannafar frá Sámal Hansen, bátasmiði. Nýggja 10-mannafarið, sum fekk navnið Suðuroyingur, luttekur í FM kappróðrinum 2012. Litirnir hjá felagnum eru myrkagrønt og ráðhvítt. Tann myrkagrøni liturin er so myrkur, at hann er tætt uppá svarta litin, tá man sær bátin langt burturi frá. Fyrsta úrslitið hjá nýggja Suðuroyingi var eitt annað pláss á Norðoyastevnu hin 2. juni 2012 við tíðini 06:39.15, sum var minni enn eitt sekund aftanfyri Klaksvíkingin, sum vann setti nýtt met við tíðini 06:38.24. Teir róðu 1500 metrar á Norðoyastevnu. Á Eystanstevnu gjørdist Suðuroyingur aftur nummar tvey, tá varð róð 2000 metrar. Á Sundalagsstevnuni róðu 10-mannaførini aftur 2000 metrar, og tá endaði Suðuroyingur á triðja plássi. Men á Jóansøku í Vági 23. juni 2012 eydnaðist tað Suðuroyingi at vinna róðurin. Tá var teinurin bert 1000 metrar. Teir vunnu við tíðini 4:22.17, Klaksvíkingur varð nummar tvey við tíðini 4:23.06 og Vestmenningur var nummar trý við tíðini 4:25.04.

Tey sum mannaður Suðuroying í 2012 vóru 10 menn og ein kvinna. Á Norðoyastevnu 2012 stýrdi Linda Dam Jacobsen, men áðrenn tað var tað systir hennara Jannie Dam Jacobsen, ið stýrdi Suðuroyingi. Tað var Jannie ið stýrdi til 5000 metra kappróðurin, sum var á bátastevnuni í Vestmanna, tá var komin tætt uppá at eiga. Dagin fyri Norðoyastevnu var tíðin komin, og hon átti eitt barn í øllum góðum, og tí varð tað systir hennara Linda, ið stýrdi Suðuoyingi á Norðoyastevnu. Á Jóansøku var tað aftur Jannie ið stýrdi Suðuroyingi.
 * Linda Dam Jacobsen / Jannie Dam Jacobsen
 * Bjarni Hammer
 * Dánjal Martin Hofgaard
 * Nils Martin Djurhuus
 * Gunnar í Dali
 * Johan Sofus Muller
 * Niklas Gunnarstein Joensen
 * Bárður Poulsen
 * Jákup Vestergaard Larsen
 * Joen Petur Jacobsen
 * Sjúrður Djurhuus

Á stovnandi aðalfundinum 6. september 2011 varð nýggj nevnd vald, sum umboðar tey bæði aktivu róðrarfeløgini í Suðuroynni: Vágs Kappróðrarfelag og Froðbiar Sóknar Róðrarfelag. Nevndin skipaði seg á nevndarfundi 10. september 2011:


 * Bjarni Hammer, formaður, umboðar Froðbiar Sóknar Róðrarfelag
 * Johan Sofus Muller, næstformaður, umboðar Vágs Kappróðrarfelag
 * Heri Mortensen, skrivari, umboðar Vágs Kappróðrarfelag
 * Júst Johannesen, kassameistari, umboðar Froðbiar Sóknar Róðrarfelag
 * Bárður Poulsen úr Vági, nevndarlimur, umboð fyri aktivir rógvarar






 * Froðbiar Sóknar Róðrarfelag á Facebook
 * Vágs Kappróðrarfelag á Facebook
Tír na nÓg
Tír na nÓg (Gamalt Írskt Tír inna n-Óc "Land hins ungdóms" ella "Land teirra ævigt-ungu"), er hin best kenda írska sagnarverøldin Enskt: Otherworld).

Landið Tír na nÓg lá á eini oyggj fyri vestan sjónarringin, handan øll landakort. Í Tír na nÓg fanst elli ikki, øll har í landinum vóru verandi ung fyri ævir.
Niels Petur Nolsøe
Niels Petur Nolsøe (føddur 23. februar 1945 í Vági) er føroyskur rithøvundur (skald), lærari og undirhaldari. Tá hann yrkir, nevnir hann seg oftast NePtuN, sum er stytting av navni hansara. Hann hevur yrkt sera nógv, og fleiri av yrkingum hansara hava aðrir gjørt lag til. Niels Petur Nolsøe hevur yrkt tættir til útvarpssendingina V4 og til kvøldsetur, sum ofta vóru fyrr í Vági. Hann var virkin skemtari í fleiri ár saman við Robert McBirnie, Petur Nolsøe og Arnfinni Thomassen. Fleiri av yrkingunum hjá Niels Petur eru nú sangir. Hans Jacob W. Hjelm úr Vági hevur gjørt løg til fleiri av yrkingunum, og hesir sangir eru innspældir og eru av og á at hoyra í útvarpinum hjá Kringvarpi Føroya. Nevnast kunnu t.d. "Sigurskvæði til VKR", sum er ein sangur til Vágs Kappróðrarfelag, yrktur í 2002 eftir at 6-mannafarið Smyril vann føroyameistaraheitið. Hans Jacob W. Hjelm smíðaði lag og legði rødd til sangin í 2003. Smyril vann eisini FM í 2003, og tað árið var sangurin ofta at hoyra.


 * Smátúgvur, 2004, Egið forlag.
Jiddiskt mál
Jiddiskt ella Jiddisj (ייִדיש yidish ella אידיש idish, bókstavliga: "jødiskt", við enskari transkribering Yiddish, áður eisini nevnt jødatýskt) er eitt germanskt mál sum verður tosað av umleið trimum milliónum jødum í allari verðini. Málið bleiv til í 11 øld, í økinum ið nú umfatar Týskland. Jiddiskt, málið hjá teimum evropeisku jødunum, er í høvuðsdráttum grundað á týskt, men hevur eisini ein fittan part úr hebráiskum. Undan seinna heimsbardaga vóru tað nógv fleiri, ið talaðu tað. Seinast í 1920-árunum varð roknað við umleið 7 milliónum í Evropa, og í 1930-árunum millum 1 og 1,5 millión í USA.


 * Zuckermann, Ghil'ad (2014). Jewish Language Contact (International Journal of the Sociology of Language 226)
 * Zuckermann, Ghil'ad (2003), Language Contact and Lexical Enrichment in Israeli Hebrew, Palgrave Macmillan (ISBN 9781403917232 / ISBN 978140338695)
Tjaldrið (vaktarskip)
Tjaldrið er navnið á vaktar- og bjargingarskipi, sum Føroya Landsstýri læt byggja í Noregi í 1976. Vaktar- og bjargingarskipið Tjaldrið er bygt a Svolvær Mekanisk Verksted í Noregi í 1976. Tjaldrið kom á fyrsta sinni til Føroya hin 14. juli 1976. Umframt Tjaldrið røkir eisini skipið Brimil vaktar- og bjargingartænastu við Føroyar. Tað er Fiskiveiðieftirlitið, sum ger bæði skipini út.


 * Byggiár: 1976
 * Longd: 44,51 metrar
 * Breidd 10,02 metrar
 * Dýpt: 2,9 metrar
 * Motorur: M.W.M. 6s, 4t, 2 x 1200 HK = 2400 HK / 1765 kW.

Umframt at vera vaktarskip í sambandi við fiskiveiði undir Føroyum er Tjaldrið eisini bjargingarskip og hevur ofta verið boðsent at sleipa skip, ið hava fingið motorskaða.


 * Vikublaðið vika 38/2011
 * Fiskiveiðieftirlitið (PDF)
Tjaldrið
Tjaldrið hevur fleiri týdningar:
 * Tjaldrið (blað)
 * Tjaldrið (vaktarskip)


 * Tjaldur
Zhengzhou
Zhengzhou er ein býur í Kina og høvuðsstaður í Henan landslutinum. Býurin er eisini prefekturat. Fólkatalið í prefekturatinum var 8.626.505 í 2010, meðan tað í sjálvum býnum var 3.132.000.

Býurin er politiskur, økonomiskur, teknologiskur og útbúgvingar miðdepil í Hanan landslutinum. Býurin er eisini miðdepil fyri ferðsluna í Miðkina.

Býurin liggur á syðra áarbakka á Gulu Ánni (Huang He / Yellow River), og er ein av teimum átta fornaldarligu høvuðsstaðunum í Kina.


 * Bai Juyi (772 – 846), Tang Dynasty skald.
 * Deng Yaping (1973 – ), fýra ferðir Olympiskur meistari í borðtennis fyri kvinnur, eisini seks ferðir heimsmeistari í borðtennis.
 * Du Fu (712—770), Tang Dynasty skald, føddur í Gongyi (nú í Zhengzhou).
 * Wei Wei (1920—2008), ein nútíðar rithøvundur.
Galway
Galway ['gɔlweɪ'] (Írskt: Gaillimh ['ɡalʲɪvʲ'] "grýtut") ið kemur av fyrra liðnum í staðarnavninum "grýtuta áin") er ein miðalstórur býur og umsitingardepil í County Galway í provinsinum Connacht í vestur Írlandi.

Galway hevur 75.414 íbúgvar (2011).
Waterford
Waterford (norrønt Veðrafjǫrðr ella Vetrarfjǫrðr, ið antin sipar til "veðurlag" ella "Vetrarhavn", (Írskt: Port Láirge, "Lárag'sa havn") er ein miðalstórur býur og umsitingardepil í County Waterford í provinsinum Munster í suður Írlandi.

Waterford hevur 46.747 íbúgvar (2011).
Leinster
Leinster (Írskt; Laighin / Cúige Laighean [kuːg´ə ˈlaiən]), er ein landslutur í Landsynnings-írlandi. Leinster hevur 2.501.208 íbúgvar (2011).

Navnið er samanset av teimum liðum: Lein-ster. Tann fyrri kemur av írska ættarbólkinum "Laighean" ið livdi í økinum, tann seinni kemur antin av írskum "tír" ella norrønum "staðr", ið bæði merkja "landaøki", tvs. "Landaøki Laighins (-ættar)"

Írska navnið Cúige laighean merkir "fimtingur Laighins (-ættar)"; sí Landspartar í Írlandi
Ulster
Ulster (Írskt; Ulaidh / Cúige Uladh [ˈkuːgʲɪ ˈulə]; Ulster Skotskt; Ulstèr / Ulster), er ein landslutur í Norður-Írlandi. Í Ulster eru nýggju sýslur. Seks av hesum (nærum 57% av Ulster) mynda Norðurírland: Antrim, Armagh, Down, Fermanagh, Londonderry og Tyrone. Hinar tríggjar sýslurnar (umleið 43% av Ulster) eru í Írsku republikkini: Cavan, Donegal og Monaghan.

Ulster hevur 1.954.727 íbúgvar (2006).
Landspartar í Írlandi
Írland hevur søguliga verið býtt sundur í fýra landspartar: Leinster, Ulster, Munster og Connacht. Írska heitið fyri hesa landafrøðiligu sundurbýting, "cúige", ið merkir "fimtingur", sipar til at einaferð vóru fimm landspartar; tann fimti landsparturin, Mide (Meath), varð innlimaður í Leinster, meðan partar av honum fullu til Ulster.

Upprunaliga býtið var: Leinster, Munster, Mide, Connacht og Ulster.
Kongadømið Mide
Mide (fornírskt: [ˈmʲiðʲe] enskt: [ˈmiːð]), stavað Midhe í nútíðar írskum og anglifiserað til Meath, var eitt kongadømið í gamla írlandi í vardi meir enn 1.000 ár. Navnið merkir "miðja" og sipar til at hetta kongadømið lá í miðjuni av Írlandi.

Tá Mide hevði størstu vídd, fevndi tað alla núverandi sýsluna County Meath (ið hevur arvað navnið frá kongadøminum), alla sýsluna Westmeath, og partar av Cavan, Dublin, Kildare, Longford, Louth og Offaly.
County Louth
County Louth (írskt: Contae Lú) er ein county í írsku republikkini, ið liggur í landspartinum Leinster.

County Louth er 820 km² til støddar, við einum fólkatali uppá 110.894 (2006). Sostatt er hon Írlands minsta county tá um stødd ræður.

Administrativi depilin liggur í býnum Dundalk, men tann størsti býurin er Drogheda, ið er eitt sindur størri enn Dundalk.


 * County Louth - almenna turismu-heimasíðan
 * Louth Local Authorities - almenn heimasíða
Co. Meath
County Meath (írskt: Contae na Mí) er ein county í írsku republikkini sum liggur í landspartinum Leinster. County Meath er 2.342 km² til støddar og fólkatalið er 162.831 (2006). Tann administrativi depilin liggur í býnum Navan, men nakrar almennar skrivstovur liggja í Trim, som er ein søguliga týdningarmikil býur. Meath, ið hevur arvað navn sítt frá kongadøminum Mide, liggur í tí miðírska láglendinum og bestendur í stóran mun av grasøkjum. County Meath hevur eisini tey einastu tvey Gaeltacht økini í landspartinum Leinster, í Rath Cairn og Baile Ghib.


 * Almenn heimasíða
 * Tourist Information
 * Gistingarmøguleikar
Krzeszowice
Krzeszowice er ein býur i Suðurpóllandi. Krzeszowice hevur umleið 10 050 íbúgvar. Býurin liggur umleið 18 km vestan fyri Kraków. Býurin liggur við ánna Krzeszówka.
Mohammad Reza Pahlavi
Muhammad Reza Pahlavi (persiskt: محمدرضا پهلوی Moḥammad Rez̤ā Pahlavī) (26. oktober 1919 í Teheran – 27. juli 1980 í Cairo) var shahur í Iran frá 16. september 1941 til iransku kollveltingina hin 11. februar 1979. Hann var annar monarkurin av Pahlavi-dýnastínum og tann síðsti shahurin í tí iranska monarkínum.
Gittari
Ein gittari ella guitari er eitt streingjaljóðføri ella instrument ið oftast hevur 6 streingir. Nylon streingir á klassiskum gittarum og stál ella nikkel streingir á akkustiskum (stundum nevndir country-) gittarum og el-gittarum.

Søgan hjá gittaranum røkkur aftur til í minsta lagi ár 2.000 f.kr. Tað finnast figurar frá hesi tíðini í Egyptalandi sum ímynda kvinnur ið spæla á gittaralíknandi ljóðføri. Orðið "guitar" kemur møguliga úr Spania ella frá persiska orðinum "Gui-Tar" ið betýðir "Hálvcirkul og streingir." Tað kann eisini stava frá tí (differentieraða) arábiska orðinum "Qitara" ið var navnið á einum ljóðføri, ið kom til Spania í 10'du øld. Fyrstu ferð ið gittarin verður nevndur á skrivt er í 1500 talinum. El-gittarin varð uppfunnin av Adolf Rickenbacker í samstarvi við George Beauchamp og Paul Berth í 1931. Humbucker-pick-uppið varð uppfunnið av Seth Lover frá Gibson.
Lotte Friis
Lotte Friis (fødd 9. februar 1988) er ein av bestu svimjarum í Danmark (2011). Hon hevur bestu úrslit frá longu teinunum í frísvimjing. Hin 28. november 2009 setti hon heimsmet í 1500 m frí á stuttbana. Í 2007 setti hon 3 norðurlendsk met í 400 m, 800 m og 1500 metrum frí. Seinni hevur hon betra hesi met fleiri ferðir. Í 2008 luttók hon í Olympisku Leikunum í Beijing, har vann hon bronsu í 800 m frí. Lotte Friis hevur eisini vunnið heimsmeistaraheitið á langbana, tað gjørdi hon í 2009, tá hon vann gull í 800 m frí. Hon gjørdist tá fyrsti dani, ið vann heimsmeistaraheitið á langbana. Í 2011 luttók hon á heimsmeistara svimji stevnu í Shanghai, hon gjørdist heimsmeistari í 1500 m frí á langbana við tíðini 15:49.59. Harumframt vann hon silvur í 800 m frí við tíðini 8:18.20.

Hon gavst sum svimjari á altjóða støði í apríl 2017, eftir eina 14 ára langa karrieru.


 * 2003: Bronsu á EM fyri juniorar í 800 m frí
 * 2004: Silvur á EM fyri juniorar í 800 m frí
 * 2004: Silvur á EM á stuttbana í 800 m frí
 * 2007: Gull á EM á stuttbana í 800 m frí
 * 2008: Bronsu á EM á langbana i 1500 m frí
 * 2008: Bronsu á OL í 800 m frí
 * 2008: Bronsu á EM á stuttbana í 800 m frí
 * 2009: Gull á HM á langbana í 800 m frí og silvur í 1500 m frí
 * 2009: Heimsmet í 1500 m frí á stuttbana
 * 2010: Gull á EM á langbana í 800 m frí og í 1500 m frí
 * 2011: Gull í 1500 m frí og silvur í 800 m frí á HM á langbana í Shanghai
 * 2011: Silvur í 800 m frí á HM á langbana í Shanghai
 * 2012: Gull í 800 m frí á EM á stuttbana í Chartres
 * 2012: Silvur í 400 m frí á EM á stuttbana í Chartres
 * 2012: Silvur í 800 m frí á HM á stuttbana í Istanbul
 * 2013: Silvur í 800 m frí á HM á langbana í Barcelona
 * 2013: Silvur í 1500 m frí á HM á langbana í Barcelona
 * 2013: Silvur í 800 m frí á EM á stuttbana í Herning
Poul Nyrup Rasmussen
Poul Oluf Nyrup Rasmussen (føddur 15. juni 1943 í Esbjerg) er danskur politikari. Hann var forsætisráðharri í Danmark í tíðarskeiðnum 25. januar 1993 til 27. november 2001. Hann varð limur í Europa-Parlamentinum í tíðarskeiðnum 2004-09. Hann var formaður fyri danska Javnaðarflokkin (Socialdemokratiet) 1992 - 2002. Áðrenn tað var hann næstformaður fyri flokkin 1987 - 2002. Poul Nyrup varð útbúgvin Cand.polit frá Lærda Háskúlanum í Keypmannahavn (Københavns Universitet) í 1971. Hann var fólkatingslimur fyri Sosialdemokratarnir umboðandi valdømið Ringkøbings Amtskreds frá 10. mai 1988 til 2004.

Poul Nyrup Rasmussen er sonur Oluf Nyrup Rasmussen, sum var arbeiðsmaður, og Vera Nyrup Rasmussen, sum var vaskikona. Í 1966 gistist hann við Helle Mollerup. Tey fingu dóttrina Signe (fødd 1969) sum tók lívið av sær í august 1993, eftir at hava verið psykisk sjúk eina tíð. Poul Nyrup og Helle Mollerup blivu skild í 1976. Í 1994 bleiv hann giftur við tí radikala politikaranum Lone Dybkjær.




 * Folketinget (baggrund: 24. juli 2003)
 * Pes.org, Party of European Socialists
 * Heimasíðan hjá Poul Nyrup Rasmussen
Fámara
Fámara er ein lítil bygd ella býlingur, sum hoyrir til Vágs kommunu. Fámara er á vestaru síða av Suðuroynni, í ein útnyrðin av Vági. Í nøkur ár búði familjan Brattaberg í Fámara, har tey eitt skifti høvdu ung fólk í arbeiði, ofta fólk úr øðrum londum. Tá tey fluttu úr Fámara búði ongin har í fleiri ár. Í 2010 flutti eini hjún til Fámara at búgva. Vegur er til Fámara. Vegurin fer úr Vági niðan til Botn, Ryskivatn og Fámara. Vegurin eitur Skálavegur niðri í Vági, síðan skiftir vegurin navn til Dalsvegur. Vegurin fer í tvey har uppi við Gjógvaráfjall. Vegurin sum fer beint fram fer til Fámara og vegurin sum snarar til høgru heldur fram til Botn og til Ryskivatn, skelti eru sett upp har sum vísa veg. Botnur er beint norðanfyri Fámara. Føroya fyrsta vatnorkuverk varð gjørt í Botni í 1921.

Hjúnini sum flutt til Fámara í 2010 vóru Johan Dalsgaard (eisini kendur sum Johan í Kollafirði) og Rakul, harumframt býr eisini ein ungur maður har hjá teimum. Jóhan og Rakul gjørdu vart við seg m.a. við at gera filmar, sum tey løgdu á YouTube og síðan deildu á Facebook, og so hevði Jóhan eisini eina sending í útvarpsrásini hjá Kringvarpinum, har hann sendi beinleiðis úr Fámara. Í 2012 gjørdist Fámara sera nógv umrøtt í fjølmiðlunum í Føroyum, tí festi varð lýst til sølu. Ein Facebook síða varð stovnað við heitinum "Free Fámara", og nógv varð skrivað á ymiskum portalum og skrivað varð í bløðum og málið varð umrøtt í útvarpsrásum og í sjónvarpinum. Tað stóð fólki frítt fyri at bjóða uppá festið í Fámara. Tað vísti seg seinni, at fyrrverandi festarin av Fámara, Árni Brattaberg, átti hægsta boðið, sum var á 520.000 krónur, sambært Johan Dalsgaard var tað boðið 4.775 kr. hægri enn hansara boð. Málið um Fámara er tó ikki avgreitt enn (november 2012), tí Johan kærdi og fekk sær sakførara úr Danmark at hjálpa sær.




 * Vagur.fo
Karavella Marionett-Teatur
Karavella Marionett-Teatur er eitt einkvinnu marionett-teatur úr Tórshavn. Eigarin og stovnarin er høvundurin Rakel Helmsdal.

1. leikár (2011/12): Revurin við silkiturriklæðinum (leikrit: Rakel Helmsdal, leikstjórn: Hedvig Westerlund-Kapnas)

2. leikár (2012/13): Skrímslini (leikrit: Rakel Helmsdal eftir bókunum hjá Áslaug Jónsdóttir, Kalle Guettler og Rakel Helmsdal, leikstjórn: Hedvig Westerlund-Kapnas)


 * Um Karavella Marionett-Teatur
John Wayne
Marion Mitchell Morrison ( * 26. mai 1907 - † 11. juni 1979), føddur Marion Robert Morrison og betri kendur undir kunstnaranavni sínum John Wayne, var ein amerikanskur filmsleikari, leikstjóri og prodjúsari.

Hann gjørdist kendur av sínum leikluti í filminum "Stagecoach" frá 1939, ið John Ford lekstjórnaði.


 * John Wayne IMDb The Internet Movie Database.
Anthony Quinn
Antonio Rudolfo Oaxaca Quinn, betur kendur sum Anthony Quinn, ( * 21. apríl 1915 – † 3. juni 2001) var ein meksikansk-amerikanskur filmsleikari, málari og rithøvundur. Hann spældi m.a. í Viva Zapata (1952, Oscar), La Strada (1954), filminum um Van Gogh (1956, Oscar), The Guns of Navarone  (1961), Zorba the Greek (1964) og Lion of the Desert (1981).


 * Anthony Quinn IMDb The Internet Movie Database.
Lady Gaga
Stefani Joanne Angelina Germanotta (Lady Gaga) (fødd 28. mars 1986 í New York City, New York) er ein amerikanskur popp-sangari. Stefani Joanne, betri kend sum Lady Gaga, er blivin kosin til at vera tann kvinnuligi sangarin, ið hevur fingið mest pengar í 2011. Gaga er endað frammanfyri Taylor Swift, Katy Perry, Beyoncé og Rihanna. Seldar fløgur, kunngjørdar avtalur og 7,5 milliónir krónur í miðal fyri hvørja framførslu hevur givið tað úrslit, at Gaga fekk 515 milliónir í tíðarskeiðinum frá mai 2010 til mai 2011.
Skerpikjøt
Skerpikjøt er føroyskur matur. Tað er tjógv ella bógvur av seyði, sum verður hongt í ein hjall at turka í fleiri mánaðir. Kjøtið verður fyrst visnað, síðan ræst, og at enda turt. Smakkurin er tengdur at ymiskum faktorum so sum veðurlagi og hvussu góður hjallurin er. Ein trupulleiki, ið ansast má eftir, meðan kjøt hongur í hjalli og turkar, eru skinflugurnar. Tær mugu ikki sleppa nær kjøtinum at víggja, tí so kemur maðkur í, og kjøtið verður tá ikki etandi. Tað skal helst vera kalt í veðrinum um heystið, tá slaktið er fyri, tí tá eru ongar flugur. Er tað lýtt í veðrinum, eru flugur, og so má ansast væl eftir at halda teimum frá kjøtinum. Í Føroyum er ikki vanligt at eta visnað kjøt, man bíðar antin til kjøtið er blivið ræst ella til tað er turt. Ræst kjøt verður kókað ella stokt. Turt kjøt verður etið, sum tað er, tað verður ikki kókað ella stokt. Tá talan er um fisk, tvøst og um ávís sløg av fugli, so verða hesi havd til matna í øllum trimum støðum: visnað, ræst ella turt. Tað er tað turra seyðakjøtið, sum verður nevnt skerpikjøt. Tað verður eisini nevnt turt kjøt. Skerpikjøt verður etið á ymiskan hátt, tað kann verða etið sum viðskeri upp á rugbreyð, drýl ella franskbreyð, tað kann etast afturvið kókaðum eplum, tað er tó ikki so vanligt. Skerpikjøt er eisini ofta at finna í sjálvtøkuborðum, sum eru vanlig at brúka nú á døgum til vælkomst, móttøkur, konfirmatiónir, barnadópar, brúdleyp, føðingardagar og aðrar merkisdagar.
Havbúnaðarfelagið
Havbúnaðarfelagið er vinnufelag fyri alarar í Føroyum. Endamálið hjá Havbúnaðarfelaganum er at savna allar føroyskar alarar til at útinna felags áhugamál og at verja áhugamál hjá limunum. Á hvørjum árið gevur Havbúnaðarfelagið út eina ársfrágreiðing, sum lýsir gongdina í alivinnuni og hvørji mál felagið hevur arbeitt við undanfarna ár. Felagið innsavnar hagtøl fyri slátur av laksi, støddarbýti og góðskuflokking. Tølini verða løgd á heimasíðuna Industri.fo regluliga. Í apríl 2011 skrivaði felagið undir stuðulsavtalu við føroyska svimjaran Pál Joensen. Tað var gjørt undir marknaðarføringsheitinum “Salmon from the Faroe Islands”.


 * Avrik sp/f, Hvalvík


 * Bakkafrost Farming North P/F, Glyvrar


 * Bakkafrost Farming West P/F, Glyvrar


 * Faroe Farming P/F, Vágur


 * Fiskaaling P/F, Hvalvík


 * Fossáaling, Vestmanna


 * Fútaklettur P/F, Gøta


 * Havsbrún P/F, Fuglafjørður


 * Luna P/F, Syðrugøta


 * Marine Harvest Faroes P/f, Hellurnar


 * Røkt Sp/f, Vestmanna


 * Týggjará, Tórshavn


 * Smolt Pro P/F, Tórshavn


 * Viking Seafood P/F, Tórshavn

Í 2011 gav Havbúnaðarfelagið út bókina Ringar í sjónum, sum Helgi Jacobsen og Jógvan Edmund á Geilini skrivaðu fyri felagið. Bókin lýsir søguna hjá føroysku alivinnuni.
 * 2011 - Ringar í sjónum, Helgi Jacobsen, Forlag: Havbúnaðarfelagið, 434 síður. ISBN: 978-99918-838-0-9




 * Industry.fo
Jeanette Ottesen
Jeanette Ottesen (fødd 30. desember 1987) er danskur svimjari. Hon gjørdist heimsmeistari á langbana til HM í svimjing 2011 í 100 m frí við tíðini 53,45. Hon var ikki einsamøll um at vinna heimsmeistaraheitið í 100 m frí, Aleksandra Gerasimenya úr Hvítarusslandi svam við somu tíð og vann eisini gull. Jeanette Ottesen eigur norðurlendska metið í 100 m frí, tað setti hon á HM í Róm í 2009. Ottesen svimur frísvimjing og firvald. Hon svimur við svimjifelagnum Kvik úr Kastrup og á danska svimjilandsliðnum. Hon luttók á Olympisku Leikunum í 2004, 2008 og 2012.


 * 2013 - Gull í 4x50 metrar frí á EM á stuttbana í Herning, saman við Mie Ø. Nielsen, Pernille Blume og Kelly Riber Rasmussen
 * 2013 - Silvur í 50 m firvald á EM á stuttbana í Herning
 * 2013 - Gull í 50 m firvald á HM á langbana í Barcelona
 * 2012 - Gull í 4×100 m blandað á HM á stuttbana í Istanbul
 * 2012 - Bronsu í 50 m firvald á HM á stuttbana í Istanbul
 * 2012 - Bronsu í 50 m frí á HM á stuttbana í Istanbul
 * 2012 - Bronsu í 4×100 m frí á HM á stuttbana í Istanbul
 * 2012 - Gull í 50 m firvald á EM á stuttbana í Chartres
 * 2012 - Gull í 4×50 m firvald á EM á stuttbana í Chartres
 * 2012 - Gull í 4×50 m frí á EM á stuttbana í Chartres
 * 2012 - Silvur í 100 m frí á EM á stuttbana í Chartres
 * 2012 - Bronsu í 100 m firvald á EM á stuttbana í Chartres
 * 2012 - Bronsu í 50 m frí á EM á stuttbana í Chartres
 * 2011 - Gull í 50 m firvald á EM á stuttbana í Szczecin
 * 2011 - Gull í 100 m firvald á EM á stuttbana í Szczecin
 * 2011 - Gull í 4x50 m blandað á EM á stuttbana í Szczecin
 * 2011 - Silvur í 50 m frí á EM á stuttbana í Szczecin
 * 2011 - Silvur í 100 m firvald á EM á stuttbana í Szczecin
 * 2011 - Silvur í 4x50 m frí á EM á stuttbana í Szczecin
 * 2011 - Gull í 100 m frí á HM 2011 í Shanghai
 * 2010 - Bronsu í 50 m firvald á HM á stuttbana í Dubai
 * 2010 - Silvur í 50 m firvald á EM á stuttbana í Budapest
 * 2009 - Bronsu í 100 m frí á EM á stuttbana í Istanbul
 * 2009 - Bronsu í 100 m firvald á EM á stuttbana í Istanbul
 * 2008 - Gull í 100 m firvald á EM á stuttbana í Rijeka
 * 2008 - Silvur í 100 m frí á EM á stuttbana í Rijeka
 * 2008 - Silvur 50 m frí á EM á stuttbana í Rijeka
 * 2008 - Bronsu í 50 m frí á EM á stuttbana í Rijeka
Danmark á Summar-OL 2012
Danmark luttók á Olympisku leikunum, sum vóru í London, Stóra Bretland í døgunum 27. juli til 12. august 2012. Ein føroyingur kláraði kravtíðirnar hjá dønum í svimjing, tað var Pál Joensen, sum svam 1500 m frí, 400 m frí og stafettina hjá monnum í 4x200 m frí. Mads Glæsner kláraði eisini kravtíðina í 400 m frí. Lotte Friis, Jeanette Ottesen og Rikke Møller Pedersen kláraðu Olympisku kravtíðina (Olympic Qualifying Time), aðrir svimjarir sluppu at luttaka, tí ongin annar hevur klárað kravtíðina, og tey eru tí útvald eftir øðrum kriterium. Danmark luttók í ítróttagreinunum: Bogaskjóting, frælsum ítrótti, kanorógving, súkkling, ríðing, rógving, skjóting, svimjing og borðtennis. Ein føroyingur luttók sum dómari í bogaskjóting, tað var Schandorff Vang, sum er altjóða dómari í bogaskjóting umframt at hann eisini er bogaskjútti sjálvur. Í alt vóru tað 113 ítróttafólk úr Danmark (og Føroyum) í 17 ítróttagreinum á Summar-OL 2012.
















 * Menn - 29. januar 2012
 * Mannslandsliðið kvalifiseraði seg til OL við at gerast europameistarar við einum finalusiðri á 21-19, sum teir vunnu á Serbia í Beograd. Teir úttiknu leikararnir eru: Niklas Landin, Marcus Cleverly, Thomas Mogensen, Rasmus Lauge, Nikolaj Markussen, Anders Eggert, Bo Spellerberg, Michael V. Knudsen, Kasper Nielsen, René Toft Hansen, Hans Lindberg, Lasse Svan Hansen, Kasper Søndergaard, Mikkel Hansen. Eyka er Lasse Boesen, sum kom við í hópin í staðin fyri Rasmus Lauge eftir fyrstu tríggir dystirnir.


 * Kvinnur - 26. maj 2012
 * Kvinnulandsliðið kvalifiseraði seg til OL í tí olympisku kvalifikatiónskappingini. Leikararnir, sum vóru úttiknir eru: Karin Mortensen, Christina Pedersen, Ann Grete Nørgaard, Berit Kristensen, Camilla Dalby, Christina Krogshede, Line Jørgensen, Louise Burgaard, Louise Svalastog Spellerberg, Mette Melgaard, Pernille Holst Larsen, Rikke Skov, Susan Thorsgaard og Trine Troelsen. Eyka er Mie Augustesen. Áðrenn kappingin byrjaði fekk Louise Svalastog Spellerberg skaða og noyddist at fara heim aftur. Eftirsum Augustesen ikke spælir á sama plássi, innkallaði landsliðsvenjarin í staðin Marianne Bonde.







Danmark hevur kvalifiserað 1 bát í kappingunum, sum síggjast í talvunum niðanfyri. Úrslitini frá OL síggjast eisini har.


 * Menn


 * Kvinnur
 * EL = kom ikki víðari

Tann danski báturin tapti í fyrstu syftu 11nta umfar (robin race) við 7 sekundum, men eftir eina kæru varð úrslitið annulerað og so var umsigling.
 * Match racing


 * Open

Tølini í skráskrift vísa úrslitini ávegis í kappingini. M = Medalju kapping; EL = Kom ikki víðari




 * Menn


 * Kvinnur

Til olympisku leikirnir krevst ein serlig kvalifikatiónstíð, til tess at luttaka í svimjikappingunum. Upp til tveir svimjarar fyri hvørja svimjigrein kunnu kvalifisera seg. Um tað ikki eydnast svimjarum at klára kravtíðirnar (Olympic Qualifying Time), so er ein annar møguleiki, sum á enskum nevnist Olympic Selection Time. Ein føroyingur svimur hesaferð fyri Danmark, og tað er Pál Joensen.


 * Menn


 * Kvinnur